ועדת החוקה, חוק ומשפט, כנסת 20, פרוטוקול מספר 286, 2016-11-15 09:30

ניסן סלומינסקי: בוקר טוב לחברי שיגיעו, לאנשי הממלכה, הרבה זמן לא ראינו אתכם, משהו קצת לא בסדר.

<מוריה כהן בקשי: צריך לעשות פגישה.

ניסן סלומינסקי: אבל לצערי, יהיה לנו את זה.

ניסן סלומינסקי: לאור ההתקדמות העצומה שחלה במשרדים, בטוח שאנחנו ניפגש יום-יום להדביק את הקצב.

<מוריה כהן בקשי: דרך אגב, אנחנו עובדים מאוד מאוד באינטנסיביות על כל התקנות.

ניסן סלומינסקי: כן, אבל את יודעת, יש כאלה שעובדים מעגלים-מעגלים אבל על ריק.

<קריאה: לא, חלק זה לא על ריק.

ניסן סלומינסקי: "על ריק", הכוונה שאפשר לבנות מבנה נפלא אבל בסוף – תהיה מכונית המרצדס או מה הדגמים הכי מפוארים היום?

<רונן גיל: מזראטי, זה גם מרצדס.

ניסן סלומינסקי: אבל אם אין דלק, עם כל העובדה שהיא מנצנצת היא לא תזוז.

ניסן סלומינסקי: אנחנו נדבר על זה.

ניסן סלומינסקי: היו לנו שיחות ארוכות ונראה איך אנחנו נעשה את זה.

ניסן סלומינסקי: זה לא פשוט.

ניסן סלומינסקי: החלק הראשון, בחצי שעה הראשונה זה מושג של תיקון סופר.

ניסן סלומינסקי: במרוצת חוק כזה גדול יש כל מיני תיקוני סופר.

ניסן סלומינסקי: אנחנו נתקן אותם ונראה אם באמת אלה תיקוני סופר או שבמקום לכתוב לעשות משהו, כתב מישהו לא לעשות משהו.

ניסן סלומינסקי: נועה.

<נועה ברודסקי לוי: בוקר טוב לכולם.

ניסן סלומינסקי: יש כל כך הרבה טעויות, שאנחנו צריכים חצי שעה?

<נועה ברודסקי לוי: אני מקווה פחות.

<נועה ברודסקי לוי: נסביר.

<נועה ברודסקי לוי: אלה תיקונים לפי סעיף 10א לפקודת סדרי השלטון והמשפט, שמאפשרים לתקן טעויות טכניות שנפלו בעת ההנחה של הצעת החוק.

<נועה ברודסקי לוי: הרבה מזה זה בעצם בגלל שהיינו צריכים להניח את זה מאוד מאוד מהר, ולכן יש כל מיני תיקונים של הרגע האחרון, שינויים שעשינו במספרי סעיפים ועכשיו צריך לתקן את ההפניות אליהם, אז פשוט נעבור אחד אחד.

<נועה ברודסקי לוי: יש כמה נקודות נוספות שאנחנו התלבטנו אם להכניס בתיקוני טעויות סופר, הרגשנו שזה קצת עובר את הגבול של תיקון טכני ולכן לא הכנסנו את זה, ובעתיד מתישהו כשיהיה תיקון חקיקה בנושא יכניסו גם אותם.

ניסן סלומינסקי: זאת אומרת, היה אפשר גם להביא את זה היום ואם היינו מחליטים אז היה כבר תיקון של זה?

<מוריה כהן בקשי: לא.

<מוריה כהן בקשי: צריך תזכיר.

ניסן סלומינסקי: צריך קודם תזכיר וכו'?

<נועה ברודסקי לוי: כן, הם צריכים לעבור את כל התהליך.

<מוריה כהן בקשי: אלה דברים שהם דווקא לא קונטרוברסיאליים אבל בכל זאת אי-אפשר.

ניסן סלומינסקי: אי-אפשר שהוועדה בלי תזכיר תשנה?

<מוריה כהן בקשי: נועה אמרה לנו שאין אפשרות.

<נועה ברודסקי לוי: אנחנו במסגרת תיקון טעויות סופר צריכים להישאר על הדברים הטכניים.

ניסן סלומינסקי: זה ודאי.

<נועה ברודסקי לוי: לא, זו חייבת להיות הצעת חוק, או ממשלתית או פרטית.

<נועה ברודסקי לוי: אנחנו לא יכולים כוועדה לתקן דברים בנושאים האלה מיוזמתנו.

<מוריה כהן בקשי: אם אנחנו נראה שתוך זמן קצר אין לנו חקיקה בקנה ויש לנו כמה דברים, אז אנחנו לדעתי כן נעשה את התיקונים האלה.

<מוריה כהן בקשי: רובם לא קריטיים אבל עדיין - -

<נועה ברודסקי לוי: אנחנו רצינו הבהרות שלהם.

<מוריה כהן בקשי: - - הם חשובים והם לא דברים שהיו בוויכוח, אבל אי-אפשר להגיד – זו טעות, אבל לא סופר.

<נועה ברודסקי לוי: כן.

<נועה ברודסקי לוי: אז אנחנו חשבנו באמת, בהתייעצות עם משרד המשפטים, שאלה דברים שצריכים תיקון חקיקה.

<נועה ברודסקי לוי: עוד פעם, זה לא דברים שאי-אפשר בגללם להפעיל את החוק כמו שצריך אבל חשבנו שהבהרה תהיה טובה.

ניסן סלומינסקי: זאת אומרת, זאת לא הסיבה של האוצר שבגללה הוא עוד מתעכב.

<נועה ברודסקי לוי: לא, ממש לא.

<נועה ברודסקי לוי: אני אקריא ונעבור סעיף-סעיף.

ניסן סלומינסקי: אמרתי לכולם בוקר טוב או רק התחלתי עם חבריי?

ניסן סלומינסקי: אז לכולם, לאנשי הממלכה.

<קריאה: אמרת.

ניסן סלומינסקי: לא, אמרתי רק לאנשי הממלכה ונדמה לי ששם נעצרנו.

ניסן סלומינסקי: בכל אופן, בוקר טוב לכולם, התגעגענו לכולם ואני מקווה שנמשיך להיפגש רק בדברים טובים.

ניסן סלומינסקי: הכוונה בהתקדמות ובחידוש ולראות איך מממשים את הנושא של ייפוי כוח עתידי, וכשנסיים עם זה ונהיה שבעי רצון נראה את הנושא של תומכי החלטות, איך זה מתממש.

ניסן סלומינסקי: יש לנו הזדמנויות טובות עוד להיפגש, על דברים טובים אני מתכוון.

ניסן סלומינסקי: רק שיהיו.

<נועה ברודסקי לוי: אני ממשיכה להקריא.

<נועה ברודסקי לוי: בדבר תיקון טעויות בחוק הכשרות המשפטית והאפוטרופסות (תיקון מס' 18), התשע"ז–2016 (לפי סעיף 10א לפקודת סדרי השלטון והמשפט, התש"ח–1948) זה תיקון, במקום רבים זה צריך להיות יחיד.

<נועה ברודסקי לוי: פשוט הוּספה שם י' בטעות.

<נועה ברודסקי לוי: אין כאן שינוי מהותי.

<נועה ברודסקי לוי: הסיבה שרצינו להבהיר את זה היא כי יש שם בהמשך בתנאים שיקבע הממנה, רצינו שיהיה ברור שזה חל על כל מה שמפורט שם בסעיף ולא רק על החלק האחרון.

<נועה ברודסקי לוי: עוד פעם, הבהרה בלבד.

ניסן סלומינסקי: אם למישהו יש הערה שהוא חושב שהתיקון הזה הוא מהותי ולא טעות סופר, שיגיד.

ניסן סלומינסקי: מאחר שחברי עדיין לא הגיעו, אז אני סומך על עיניכם ובינתכם.

ניסן סלומינסקי: אם יש, תסבו את תשומת לבנו.

<מוריה כהן בקשי: נועה גם הפיצה את זה מוקדם.

<נועה ברודסקי לוי: הפצתי לכולם אבל כמובן אם יש איזושהי הערה, זה הזמן בהחלט.

<נועה ברודסקי לוי: מדובר בסעיף לגבי אופן עריכת ייפוי הכוח, שקובע שהמידע שיינתן לממנה לפני שהוא חותם, יינתן לו לבד.

<נועה ברודסקי לוי: כשפיצלנו את הסעיפים לפני ההנחה של ההצעה היה בעצם סעיף אחד שכלל את כל סוגי ייפויי הכוח, גם ייפוי הכוח המתמשך המלא וגם ייפוי כוח רפואי.

<נועה ברודסקי לוי: בהפניה בסעיף כאן לא ברור שזה חל גם על ייפוי כוח רפואי, רצינו רק להבהיר שגם בעת החתמה על ייפוי כוח רפואי יחתימו בעצם לבד את הממנה.

<נועה ברודסקי לוי: מדובר על סעיף לגבי פקיעה של ייפוי כוח.

<נועה ברודסקי לוי: אנחנו קבענו כמה מצבים שבהם ייפוי כוח יפקע והוספנו פה בוועדה גם במקרה – במקור היה כבר במקרה שאנשים היו נשואים, הוא מינה את האדם שהוא נשוי לו וברגע שפקעו הנישואים גם פוקע ייפוי הכוח המתמשך.

<נועה ברודסקי לוי: עלה בוועדה שצריך להוסיף גם מקרה של בן זוג שהוא לא נשוי לו ושפקע הקשר ביניהם, ואז אנחנו כתבנו איזשהו נוסח שקובע את זה והיה צורך לחדד את הנוסח, שיהיה ברור שבמקרה שפוקע הקשר בין ידועים בציבור, זאת אומרת שהקשר פוגע באופן קבוע, הוא אמור להפסיק בעצם לפעול לפי ייפוי הכוח ולהודיע על כך לממנה ולאפוטרופוס הכללי.

<נועה ברודסקי לוי: זה הסעיף שמדבר על ביטול ייפוי כוח.

<נועה ברודסקי לוי: בסעיף הזה בעצם קבענו – בדרך כלל, אם אדם מחליט, גם אחרי שייפוי הכוח נכנס לתוקף, אם הוא מחליט שהוא רוצה לבטל את ייפוי הכוח, הוא יכול, אלא אם כן הוא קבע מראש שהוא לא יוכל לבטל גם במקרה כזה.

<נועה ברודסקי לוי: בניסוח של הסעיף פשוט לא היה מספיק ברור מה קורה.

<נועה ברודסקי לוי: אנחנו קבענו שגם אם הוא קבע וכבל את עצמו בצורה כזאת, עדיין תמיד אפשר לפנות לבית-המשפט, ופשוט היה צריך איזשהו הידוק של הנוסח שם, שיהיה ברור שבמקרה כזה שהוא כבל את עצמו זה לא מתבטל אלא זה ממשיך לפעול, ואפשר לפנות לבית-המשפט לקבל ממנו הוראות בעניין הזה.

<נועה ברודסקי לוי: זה ממש הידוק של הנוסח בלבד, של מה שנאמר בו גם היום ורצינו פשוט להבהיר בצורה טובה יותר.

<נועה ברודסקי לוי: זה סעיף שמדבר על הנחיות מקדימות לאפוטרופוס, זאת אומרת אדם שלא חותם על ייפוי כוח מתמשך אבל רוצה לקבוע איזשהן הנחיות לאפוטרופוס.

<נועה ברודסקי לוי: היו שם שינויים במספרי הסעיפים שהשתנו ברגע האחרון והיה צריך איזשהם תיקונים כדי להתאים את זה לסעיפים הנכונים.

<נועה ברודסקי לוי: גם כאן, אלה תיקונים והבהרות של הסעיפים שצריך להפנות אליהם.

<נועה ברודסקי לוי: וכך גם בהמשך.

<נועה ברודסקי לוי: זה סעיף שמדבר על האפשרות שקבענו, לקבל ייצוג מהסיוע המשפטי לעניין כפייה של טיפול רפואי.

<נועה ברודסקי לוי: קבענו שם בסעיף שאדם זכאי במצבים האלה שרוצים לכפות עליו טיפול רפואי, לקבל ייצוג מהסיוע המשפטי, רצינו לקבוע בעצם שגם בערעור על ההחלטה הזאת הוא יוכל לקבל ייצוג.

<נועה ברודסקי לוי: בטעות, נאמר שם לעניין הערעור שזה רק על ההחלטה למינוי אפוטרופוס.

<נועה ברודסקי לוי: לעתים, הערעור הוא לא על ההחלטה למינוי אפוטרופוס אלא על עצם ההחלטה לכפות עליו את הטיפול הרפואי, וזה בהתאם למה שבעצם נקבע בוועדה והיה צריך עוד פעם גם פה לחדד את הנוסח, שזה לא רק ההחלטה למינוי אפוטרופוס אלא גם על החלטה אחרת לפי סעיף 68א לחוק.

<נועה ברודסקי לוי: אם יש הערות.

ניסן סלומינסקי: אני צריך לאשר את זה בהצבעה?

<נועה ברודסקי לוי: כן.

<רונן יצחק גיל: אני רוצה, ברשות היושב-ראש, לשבח לפרוטוקול את נועה ואת הצוות שלה, שאיתרו את הטעויות האלה והצליחו למצוא את כל תיקוני הסופר האלה, למרות כל הלחץ וסד הזמנים שבו הם עמדו בשביל להעביר את החוק.

<רונן יצחק גיל: אני חושב שזה לא מובן מאליו למצוא בסבך כזה גדול את הדברים הקטנים אבל המהותיים האלה, ואני בהחלט רוצה לשבח גם את נועה וגם את כל הצוות שלה על כל העבודה הזאת.

ניסן סלומינסקי: אל"ף, בוודאי שאנחנו מקבלים את כל התשבחות, ומוסיפים עוד כהנה וכהנה, ויכול להיות שיש צד גם לממלכה – אם הם גם כן עלו על דברים – ושוב, אני אומר שלא ננעלו שערי תשובה.

ניסן סלומינסקי: כפי שמקובל בספרים, כשעוברים על זה אחר כך עוד פעם ועוד פעם פתאום מגלים עוד משהו ועוד משהו – בסדר, אנחנו נמצאים פה.

ניסן סלומינסקי: גברתי.

אורי מקלב: זה נקרא טעות לעולם חוזרת.

<תמר הקר: אני שלחתי לנועה לפני הפרסום אימייל והפניתי תשומת לב לטעות בסעיף 15.

<תמר הקר: אם את זוכרת את זה, ואת בדקת, את חושבת שלא צריך אז בסדר, אבל אם לא, אני אסביר מחדש.

<נועה ברודסקי לוי: אז כדאי שתחזרי על זה כי את מדברת על כך ששלחת לי לפני הפרסום, לפני חצי שנה.

<נועה ברודסקי לוי: אני אשמח שתסבי את תשומת לבנו.

<תמר הקר: נכון.

<תמר הקר: ויכול להיות שצריך להוציא את החוק המקורי כדי לראות את זה, אין לי אותו פה.

<תמר הקר: כתוב כאן בסעיף 48 לחוק העיקרי: במקום הרישה עד - - -

<נועה ברודסקי לוי: כן, אז אני אסביר.

<נועה ברודסקי לוי: אנחנו שקלנו את זה, אני אסביר וזה באמת אחד הדברים שפתחנו איתם, מוריה ואני, עם זה שיש כמה תיקונים שרצינו לעשות, בגדר תיקון טעות סופר, והרגשנו שזה לא מתאים, אנחנו חושבים שזה ראוי לתיקון חקיקה.

<נועה ברודסקי לוי: סעיף 48 לחוק מדבר על עניין של ניגוד עניינים, וקבוע שם בעצם מתי האפוטרופוס לא יכול לפעול בניגוד עניינים אלא באישור של בית-משפט.

<נועה ברודסקי לוי: כשאנחנו תיקנו והתאמנו את זה לשינויים שעשינו, הכוונה לא הייתה למחוק באמת את הסיפה שמדברת על כך שבית-המשפט יכול לקבוע אחרת, ובטעות כך זה היה כתוב לא רק בנוסח שהונח אלא גם בנוסח שהוקרא בוועדה.

<נועה ברודסקי לוי: עוד פעם, זו הייתה באמת טעות של ניסוח בלבד אבל מכיוון שכך זה גם נאמר בוועדה והוועדה הצביעה על זה בצורה הזאת, במסגרת תיקון טעות סופר שאמורה להיות טכנית לחלוטין, הרגשנו שזה קצת מעבר לכך שאנחנו יכולים לתקן את זה במסגרת הזאת.

<נועה ברודסקי לוי: וכמו שפתחנו בתחילת הדיון ואמרנו, יש כמה תיקונים שאנחנו חושבים שראוי לעשות ושהם יצטרכו לחכות לתיקון חקיקה בנושא הזה.

<תמר הקר: אז כדאי בכל אופן לעשות את זה מה שיותר מהר כי אתם יודעים שיש טעות אז לא צריך לחכות לאיזשהו תיקון מהותי אלא בכל זאת לעשות משהו, אפילו אם זה פורמלי.

<מוריה כהן בקשי: כן, יש לנו רשימה.

<נועה ברודסקי לוי: זו החלטה של משרד המשפטים מכיוון שאנחנו לא יכולים ליזום הצעת חוק בנושא.

<מוריה כהן בקשי: יכול להיות שנעשה את זה.

ניסן סלומינסקי: לפחות פתחנו בזה.

<מוריה כהן בקשי: עברנו על הדברים, רובם לא היו כאלה שנראו קרדינליים כרגע לעשייה, אבל אם נראה שעובר זמן ואין, אז אנחנו נעשה את זה.

<מוריה כהן בקשי: אנחנו ניסינו, העברנו גם אנחנו תיקונים משלנו לכנסת, זו החלטה של הכנסת מה בגדר טעות סופר ומה לא.

<תמר הקר: כן, אני רק ממליצה למשרד המשפטים, אם יודעים על טעויות, לתקן ולא להשאיר אותן.

<מוריה כהן בקשי: יכול להיות.

ניסן סלומינסקי: כמו שהיא אמרה, הם יאספו עוד דברים.

<מוריה כהן בקשי: יש לנו גם כמה דברים בקנה שאנחנו חושבים.

ניסן סלומינסקי: בקרוב יהיה לנו את הנושא של תומכי החלטות הרי או-טו-טו, אז תוכלי להביא את זה באותה מסגרת.

<מוריה כהן בקשי: התומך כבר מחוקק, זה רק תקנות.

<נועה ברודסקי לוי: כן, זה תקנות.

<נועה ברודסקי לוי: הוא כבר בחקיקה ראשית.

ניסן סלומינסקי: לא, את התקנות ואת הצ'ק בעיקר.

<מוריה כהן בקשי: אבל יש לנו עוד כמה דברים.

<נועה ברודסקי לוי: אם אין עוד דברים, אני יכולה להסביר בתיקונים של ההפניות לסעיפים, אם אתה רוצה, שלא הרחבתי על זה.

ניסן סלומינסקי: לא, זה בסדר.

ניסן סלומינסקי: אנחנו צריכים להצביע על זה, כן?

<נועה ברודסקי לוי: כן.

ניסן סלומינסקי: קודם כול, נצביע.

ניסן סלומינסקי: מה שבטוח, שנעשה את השינויים.

ניסן סלומינסקי: מי בעד לקבל את התיקונים האלה כתיקוני סופר ולשנות את החוק בהתאם לזה?

ניסן סלומינסקי: זה הנוסח?

<נועה ברודסקי לוי: כן.

<נועה ברודסקי לוי: זה נחשב כאילו זה נכנס לנוסח של החוק.

ניסן סלומינסקי: מי בעד?

ניסן סלומינסקי: בעד – 1

ניסן סלומינסקי: נמנעים – אין

ניסן סלומינסקי: התיקונים התקבלו וייכנסו לגופו של חוק.

ניסן סלומינסקי: שוב, אם יימצאו עוד דברים, לא להסס, לעשות את זה.

ניסן סלומינסקי: תודה רבה, הישיבה נעולה.